LV Eiropas Savienības Oficiālais Vēstnesis C 284/12

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2008/C 284/08)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

Grozījumu pieteikums saskaņā ar 9. pantu

“SABINA”

EK Nr.: IT-0117-1511-26.10.2004.

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi

— Produkta nosaukums — Apraksts — Ģeogrāfiskais apgabals — Izcelsmes apliecinājums — Ražošanas metode — Saikne — Marķējums — Valsts prasības — Citas [norādīt sīkāk]

2. Grozījumu pieteikums

— Grozījumi vienotajā dokumentā vai kopsavilkuma lapā — Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums — Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi — Pagaidu grozījumi specifikācijā, kas saistīti ar valsts iestāžu pieprasīto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums(-i)

3.1. Apraksts

Specifikācijas 6. pantā par ACVN olīveļļas “Sabina” raksturīgajām īpašībām, laižot to tirdzniecībā, precīzāk aprakstītas produkta īpatnības, it īpaši tā “zaļgandzeltenā krāsa ar zeltainu niansi”, “pikantā” garša, kas piemīt arī vissvaigākajai šā nosaukuma olīveļļai, un kopējais maksimālais skābums — “0,6 g uz 100 g eļļas”; taču galvenais ir tas, ka iekļauti rādītāji, kas nebija ietverti reģistrētajā specifikācijā, bet kas eļļas raksturošanai ir būtiski: svaiguma pazīmes vidējā vērtība un negatīvo pazīmju vidējā vērtība, “peroksīda skaitlis” un “oleīnskābes” procentuālais daudzums.

Attiecīgi svītrotas vispārīgās atsauces, kas norādīja vienīgi atbilstību spēkā esošajiem tiesību aktiem.

Turklāt lai panāktu atbilstību Regulai (EK) Nr. 510/2006, svītrots 6. panta 3. punkts, ar kuru ministrijai tika piešķirtas pilnvaras iekļaut citus rādītājus šā nosaukuma raksturošanai.

3.2. Ģeogrāfiskais apgabals

Tā kā bijušās Mentana pašvaldības administratīvo teritoriju sadalīja starp Mentana pašvaldību un jauno Fontenuova pašvaldību, kļuva nepieciešams starp Romas provinces pašvaldībām, kas norādītas 3. pantā par “ražošanas apgabalu”, ierakstīt Fontenuova pašvaldību. Tādēļ 3. panta daļu par ražošanas apgabala delimitāciju papildināja ar norādi “bijusī Mentana pašvaldība” (pašreizējās Mentana un Fontenuova pašvaldības). Tādējādi Fontenuova iekļaušana nav uzskatāma par ražošanas apgabala paplašināšanu.

Līdztekus tam specifikācijas 3. pantā ražošanas apgabals palielināts, iekļaujot tajā pavisam nelielu, precīzi delimitētu Romas pašvaldības teritorijas apgabalu, kurā ir tādi paši augsnes un klimatiskie apstākļi un tādas pašas tradīcijas, kā apgabalā, kas norādīts pašreiz spēkā esošajā specifikācijā. Grozījuma pieprasījuma iemesls ir tas, ka pašreizējā specifikācijā nav ņemta vērā senās Sabina vēsturiskais apgabals, kurā ir tādi paši vides un olīvkoku audzēšanas apstākļi kā ACVN “Sabina” cilmes vietas teritorijā.

3.3. Izcelsmes apliecinājums

Tā kā specifikācijā nebija atsauces uz izcelsmes apliecinājumu un kontroles pasākumiem, tika uzskatīts par lietderīgu specifikāciju papildināt ar 3.a pantu un 6.a pantu — attiecīgi “Produkta izcelsme” un “Pārbaudes struktūra”.

3.4. Ražošanas metode

Pašreizējās specifikācijas 4. pantā par “audzēšanas īpatnībām” grozījumi izdarīti 8. punktā, svītrojot ierakstu, saskaņā ar kuru Lazio reģiona pašvaldībai bija tiesības pēc apspriešanās ar produkcijas aizsardzības apvienību noteikt olīvu ražas novākšanas laiku; tā vietā precīzi norādīts laiks, kurā katru gadu jānovāc olīvas un jāspiež olīveļļa (no 1. oktobra līdz 31. janvārim);

Turklāt specifikācijas 4. pantā iekļauta norāde “olīvu audžu apūdeņošana ir atļauta”.

Pašreizējās specifikācijas 5. panta 2. punkta beigas attiecībā uz “eļļas ekstrakciju” papildinātas ar norādi “no to masas”, jo pašreizējais formulējums — “eļļas maksimālais iznākums no olīvām nevar pārsniegt 25 %” — nedod skaidrību par to, ka minētie 25 % attiecas uz eļļas masu salīdzinājumā ar olīvu masu;

Specifikācijas 5. pantā izdarīts vēl viens grozījums — no tā svītrots 3. punkts, jo tajā atkārtoti norādītas olīveļļas “Sabina” raksturīgās īpašības, kas aprakstītas turpmāk 6. pantā.

3.5. Marķējums

No specifikācijas 7. panta par produkta “aprakstu un noformējumu” svītrots 4. punkts, jo iepriekšējā punktā izklāstītā informācija tajā sniegta atkārtoti.

Tāpat 7. pantā, papildinot to ar veselu punktu (5.), skaidrāk, tātad patērētājam saprotamākā veidā, sniegtas arī norādes, kurām obligāti jābūt uz aizsargātā cilmes vietas nosaukuma “Sabina” etiķetes. Līdzīgā kārtā, lai patērētājam sniegtu skaidrāku un nepārprotamāku informāciju un nodrošinātu produkta izsekojamību, pievienota jauna obligātā norāde, kurai jābūt uz iesaiņojuma līdztekus ražas novākšanas gadam (jeb, precīzāk, “ražošanas gadam”), proti, sertifikācijas iestādes piešķirtajam kārtas numuram. Turklāt, ņemot vērā to, ka gadatirgos, produktam veltītos pasākumos vai citos notikumos olīveļļu “Sabina” var izdalīt arī iepildītu vienā reizē izlietojamos maisiņos, arī šajā gadījumā ir kļuvis vajadzīgs precizēt, kādām norādēm jābūt uz šā veida iesaiņojuma; tāpēc 7. pantā pievienots vēl viens — pēdējais punkts.

Specifikācijas 7. panta 6. punktā produkta iesaiņojuma veidu saraksts papildināts ar “keramikas traukiem”, kas ir tradicionāls materiāls, kādā salej un uzglabā šo produktu.

3.6. Valsts prasības

Pašreizējās specifikācijas 4. pantā par “audzēšanas īpatnībām” daži punkti svītroti un/vai grozīti:

— lai panāktu atbilstību Regulas (EK) Nr. 510/2006 prasībām, svītrots 4. punkts, ar kuru Lazio reģiona pašvaldībai piešķirtas tiesības atļaut jaunus audzēšanas veidus līdztekus tiem, kuri jau paredzēti specifikācijā;

— lai panāktu atbilstību Regulas (EK) Nr. 510/2006 prasībām, panta 7. punktā par “apvienotu vai jauktu audzēšanu” līdzīgā kārtā svītrota atsauce uz reģionālo produkcijas pārbaudes struktūru;

— svītrots 9. un 10. pants, jo ar tiem tika piešķirtas pilnvaras reģiona pašvaldībai, pamatojoties uz valsts tiesību aktu (ministrijas 1993. gada 4. novembra dekrēts Nr. 573 — 1992. gada 5. februāra likums Nr. 169), kas tagad atcelts.

Norāde DOC“Denominazione di origine Controllata” [KCVN — “kontrolēts cilmes vietas nosaukums”], kas bija saskaņā ar novecojušo valsts tiesību aktu, vairākos specifikācijas punktos (1. pantā un šādu pantu — 2., 3. un 6. — 1. punktā) aizstāta ar norādi DOP“Denominazione di Origine Protetta” [ACVN — “aizsargāts cilmes vietas nosaukums”].

KOPSAVILKUMS

PADOMES REGULA (EK) Nr. 510/2006

“SABINA”

EK Nr.: IT-0117-1511-26.10.2004.

ACVN ( X ) AĢIN ( )

Šajā kopsavilkumā iekļauti galvenie produkta specifikācijas elementi informācijas nolūkā.

1. Atbildīgais dienests dalībvalstī:

Nosaukums: Ministero delle Politiche agricole e forestali Adrese: Via XX Settembre 20 I-00187 Rome Tālr.: (39) 06 481 99 68 Fakss: (39) 06 420 131 26 E-pasts: qtc3@politicheagricole.it

2. Grupa:

Nosaukums: Consorzio Sabina DOP — Consorzio per la tutela e la valorizzazione dell'olio a Denominazione di Origine Protetta della Sabina Adrese: Via Porta Monopoli, 2 Loc. Farfa I-02032 Fara in Sabina (RI) Tālr.: (39) 06 697 924 01 Fakss: (39) 0765 94 30 889 E-pasts: consorziosabinadop@cste-centroservizi.com Sastāvs: ražotāji/pārstrādātāji ( X ) citi ( )

3. Produkta veids:

1.5. grupa. Eļļas un tauki (sviests, margarīns, eļļa u. c.)

4. Specifikācija:

(Prasību kopsavilkums atbilstīgi Regulas (EK) Nr. 510/2006 4. panta 2. punktam)

4.1. Nosaukums

“Sabina”

4.2. Apraksts

Laižot tirdzniecībā neapstrādāto augstākā labuma olīveļļu “Sabina”, tai jāatbilst šādām īpašībām.

— Krāsa: dzeltenīgi zaļa ar zeltainu nokrāsu;

— smarža: svaiguma smarža;

— garša: svaigu augļu garša, samtaina, viendabīga, aromātiska, maiga, rūgtena un pikanta — ļoti svaigai eļļai;

— novērtējums pēc žūrijas veiktās testēšanas: augļu garšas vidējā vērtība > 0 un trūkumu vidējā vērtība = 0;

— maksimālais kopējais skābums, kas izteikts oleīnskābes ekvivalentā un masas attiecībās, nepārsniedz 0,6 g uz 100 g eļļas;

— peroksīda skaitlis: ≤ 14 mekv. O2/kg;

— minimālais oleīnskābes daudzums: 68 %.

4.3. Ģeogrāfiskais apgabals

Produkta ar aizsargāto cilmes vietas nosaukumu “Sabina” ražošanas apgabals atrodas Roma un Rieti provincē. Šajās provincēs pilnībā vai daļēji ietvertas pašvaldību administratīvās teritorijas un apdzīvotās vietas uz ziemeļaustrumiem no Roma un uz dienvidrietumiem no Rieti. Visas šīs teritorijas pilnībā atrodas Tevere [Tibra] upes austrumu krastā.

4.4. Izcelsmes apliecinājums

Pārbaudes struktūrai jāpārrauga visi ražošanas procesa posmi atbilstoši mehānismam, kas noteikts 4.7. punktā minētajā kontroles plānā, katrā no tiem reģistrējot ievestos un izvestos produktus. Šādā veidā un reģistrējot kadastrālos zemes gabalus, olīvu audzētājus, apstrādātājus un iesaiņotājus attiecīgos sarakstos, kurus pārvalda pārbaudes struktūra, kā arī nekavējoties ziņojot pārbaudes struktūrai par saražotajiem, iesaiņotajiem un marķētajiem olīvu un olīveļļas daudzumiem, tiek garantēta produkta izsekojamība. Visas personas, fiziskās vai juridiskās, attiecīgajos sarakstos kontrolē pārbaudes struktūra, kā noteikts produkta specifikācijā un attiecīgajā kontroles plānā.

4.5. Ražošanas metode

ACVN “Sabina” olīveļļai jābūt iegūtai no olīvām, kuras izaudzētas no šādu šķirņu olīvkokiem, kas olīvu birzīs audzēti atsevišķi pa šķirnēm vai vairāku šķirņu apvienojumā: “Carboncella”, “Leccino”, “Raja”; “Pendolino”, “Frantoio”, “Moraiolo”, “Olivastrone”, “Salviana”, “Olivago” un “Rosciola” — vismaz 75 %. Olīvu dārzos šā nosaukuma olīveļļas iegūšanai var audzēt arī citu šķirņu olīvkokus, taču to daudzums nedrīkst pārsniegt 25 %.

Neapstrādātas augstākā labuma olīveļļas “Sabina” ražošanai piemēroti ir vienīgi olīvkoki, kas aug irdenā, ūdenscaurlaidīgā, sausā, taču ne izkaltušā kaļķakmens augsnē.

Atstarpēm starp stādījumiem, audzēšanas veidiem un zaru apgriešanas sistēmām jābūt tādām, ko lieto parasti, vai — jebkurā gadījumā — tādām, lai neizmainītos olīvu un olīveļļas raksturīgākās īpašības. Ir pieļaujama apūdeņošana; nav atļauta nekāda veida augšanas stimulēšana.

Maksimālā pieļaujamā olīvu produkcija uz hektāru (izsakot kilogramos) pa atsevišķām šķirnēm augošu olīvkoku birzīs ir 6 300 kg. Šķirņu apvienojumā un jauktu šķirņu audzēs maksimālā olīvu produkcija uz hektāru atkarīga no faktiskās ar olīvkokiem apstādītās platības.

Visas darbības, kas attiecas uz olīvu ražas novākšanu un olīveļļas spiešanu, katru gadu veicamas laikposmā no 1. oktobra līdz 31. janvārim.

Olīveļļas spiešana un iepildīšana traukos jāveic 4.3. punktā norādītajā ierobežotajā ģeogrāfiskajā apgabalā.

4.6. Saikne

Sabina ir teritorija, kuru veido uzkalni, kas uz dienvidiem kļūst lēzenāki, un kuras būtisks, produkta kvalitāti noteicošs faktors ir tās atrašanās vieta un ūdenscaurlaidīgā un sausā augsne ar irdenu kaļķakmens struktūru, kas nodrošina ūdeņu iesūkšanos.

Ar olīvkokiem apstādītas galvenokārt dienvidu nogāzes; tas ir būtisks priekšnosacījums tādam saulmīlim augam kā olīvkoks.

Apgabals “Sabina” atrodas olīvu audzēšanas galējā ziemeļu areālā.

Kaut arī Sabina teritorijā regulāri novērojami tādi nelabvēlīgi laika apstākļi kā salnas, apgabals spēj dot augstas kvalitātes produktu, kura izsmalcinātā garša saistīta ar tā audzēšanas ģeogrāfiskajiem apstākļiem.

Liecības, arī fotogrāfiskas, par cilmes vietas nosaukuma “Sabina” lietošanu uz etiķetēm, traukiem un preču zīmēm, kā arī par pirmajiem pasākumiem šā nosaukuma aizsargāšanai atrodamas pielikumā pievienotajā gaismas kopiju veidā noformētajā publikācijā ar nosaukumu “Olivi e olio di Sabina” [“Sabīnas olīvas un olīveļļa”], kas izdota Elaiopolio consorziale Sabino apgādā un 1949. gadā iespiesta R.E.D.A. saistībā ar īpašu gadījumu — “Sagra dell'olio” [“Olīveļļas svētkiem”], ko tā gada 19. septembrī svinēja Abbazia Benedettina di Farfa [Farfas benediktīniešu abatijā]. Dokumentālas liecības par nosaukuma “Sabina” lietošanu ir arī gadu gaitā notikušie neskaitāmie svinību pasākumi, kas šajā ražošanas apgabalā veltīti izslavētajai olīvu produkcijai. Šajā saistībā jo īpaši jāmin Sabina teritorijā ražotās olīveļļas apzīmēšanai lietotās etiķetes, kas 1926. gadā bija izstādītās Milānā notikušajā lauksaimniecības ražas gadatirgū, un Pirmā Sabina olīveļļas izstāde, kas 1959. gada 31. maijā notika Palombara Sabina apkaimē.

4.7. Pārbaudes struktūra

Nosaukums: C.C.I.A.A. di Roma Adrese: Via Appia Nuova 218 I-00183 Rome Tālr.: (39) 06 772 038 67 (39) 06 704 969 18 Fakss: (39) 06 520 824 93 E-pasts: enzo.niri@rm.camcom.it

4.8. Marķējums

Aizsargātajam nosaukumam “Sabina” nedrīkst pievienot nekādu apzīmējumu, kas nav skaidri norādīts produkta specifikācijā, tostarp arī šādus īpašības vārdus: fine (izsmalcināts), scelto (izmeklēts), selezionato (izlases-), superiore (augstvērtīgs), genuino (autentisks).

Nav atļauts lietot papildu ģeogrāfiskus apzīmējumus, ģeogrāfiskas vai toponīmiskas norādes, kurās ir atsauce uz ģeogrāfiskajām teritorijām, zemes platībām un apgabaliem, kuri ietilpst 4.2. punktā minētajā ražošanas apgabalā.

Lietotajiem uzņēmumu, īpašumu, zemnieku saimniecību, uzņēmējsabiedrību nosaukumiem un zīmolvārdiem nedrīkst būt slavinošs vai patērētāju maldinošs raksturs.

Aizsargātajam cilmes vietas nosaukumam “Sabina” uz etiķetes jābūt atveidotam ar skaidri salasāmiem, neizdzēšamiem burtiem tādā krāsā, lai tie krasi izdalītos uz etiķetes fona un stipri atšķirtos no pārējām norādēm, kas lietotas uz etiķetes.

Etiķete obligāti jāpapildina ar vienu no šādām norādēm:

OLIO EXTRAVERGINE DI OLIVA SABINA DOP vai

OLIO EXTRAVERGINE DI OLIVA SABINA DENOMINAZIONE DI ORIGINE PROTETTA

Turklāt uz etiķetes jābūt arī norādei “olio confezionato dal produttore all'origine” [“eļļu iesaiņojis ražotājs izcelsmes vietā”] vai “olio confezionato nella zona di produzione” [“eļļa iesaiņota ražošanas apgabalā”].

Traukiem, kuros neapstrādātā augstākā labuma olīveļļa “Sabina” iepildīta laišanai tirdzniecībā, jābūt no stikla, nerūsējoša metāla vai keramikas, un to tilpums nedrīkst pārsniegt 5 litrus.

Uz katra iepakojuma trauka obligāti jānorāda sertifikācijas iestādes piešķirtais kārtas numurs un ražošanas gads. Produktu var iepildīt arī vienā reizē izlietojamos maisiņos, uz kuriem ir šādas norādes: aizsargātais nosaukums, ražošanas gads un sertifikācijas iestādes piešķirtais kārtas numurs.

(1) OV L 93, 31.3.2006., 12. lpp.